**Izziņa par atzinumos sniegtajiem iebildumiem**

Ministru kabineta rīkojuma projektam

**„Par valsts meža zemes “Brīvības ielā 36”, Stendē, Talsu novadā, atsavināšanu” VSS-284**

1. **Jautājumi, par kuriem saskaņošanā vienošanās nav panākta:**

|  |  |  |  |  |  |
| --- | --- | --- | --- | --- | --- |
|   Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
|  |  |  |  |  |  |

**Informācija par elektronisko saskaņošanu un starpinstitūciju sanāksmi:**

|  |  |
| --- | --- |
| Datums: | **10.05.2021. (elektroniskā saskaņošana)** |
|  |  |
| Saskaņošanas dalībnieki: | Tieslietu ministrija, Vides aizsardzības un reģionālās attīstības ministrija, Latvijas Pašvaldību savienība, Zemkopības ministrija |
|  |  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

1. **Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
|   Nr. p.k. | Saskaņošanai nosūtītā projekta redakcija (konkrētā punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)  | Atbildīgās ministrijas norāde par to, ka iebildums ir ņemts vērā vai informācija par saskaņošanā panākto alternatīvo risinājumu |  Projekta attiecīgā punkta (panta) galīgā redakcija  |
| 1. | Rīkojuma projekta 1.punkts: “Saskaņā ar Meža likuma 44. panta ceturtās daļas 3. punkta "b" apakšpunktu atļaut ēku (būvju) kopīpašniekam, atsavinot 1/3 domājamo daļu no nekustamā īpašuma (nekustamā īpašuma kadastra Nr. 8815 003 0030) – zemes vienības (zemes vienības kadastra apzīmējums 8815 003 0030) 0,5149 ha kopplatībā – Brīvības ielā 36, Stendē, Talsu novadā, atsavināt arī minētās zemes vienības sastāvā esošās meža zemes 0,0887 ha platībā valstij piederošo 1/3 domājamo daļu.” | **Tieslietu ministrija 19.04.2021.** atzinumā norāda, karīkojumaprojekta 1. punkts paredz saskaņā ar Meža likuma 44. panta ceturtās daļas 3. punkta "b" apakšpunktu atļaut ēku (būvju) kopīpašniekam, atsavinot 1/3 domājamo daļu no nekustamā īpašuma (nekustamā īpašuma kadastra Nr. 8815 003 0030) – zemes vienības (zemes vienības kadastra apzīmējums 8815 003 0030) 0,5149 ha kopplatībā – Brīvības ielā 36, Stendē, Talsu novadā, atsavināt arī minētās zemes vienības sastāvā esošās meža zemes 0,0887 ha platībā valstij piederošo 1/3 domājamo daļu.Līdz ar to secināms, ka nav pietiekami, ka valsts meža zeme ir ēkas (būvju) īpašnieka likumīgā lietošanā, jo konkrētajai valsts meža zemei ir jābūt tieši saistītai ar apbūvi, lai pastāvētu tiesības tās atsavināšanai. Likumdevējs apzināti ir uzsvēris, ka konkrētais izņēmums attiecas uz tādu meža zemi, kas ēkas īpašnieka lietošanā ir tieši saistībā ar apbūvi, līdz ar to likumdevēja mērķis nav nodot atsavināšanai pilsētās jebkuru zemesgabalā esošo valsts meža zemi, attiecībā uz kuru izpildās platības kritērijs (līdz 0,12 ha), bet kas nav tieši saistīta ar apbūvi (Senāta 2016.gada 24.februāra sprieduma Nr. SKA-508/2016 (A420393413) 9.punkts un 2017.gada 30.jūnija sprieduma Nr. SKA-576/2017 (A420393413) 6.punkts). | **Ņemts vērā.****Attiecīgi precizēts rīkojuma projekta 1.punkts un rīkojuma projekta anotācija.** | **Precizēts rīkojuma projekta 1.punkts**: “Saskaņā ar Meža likuma 44. panta ceturtās daļas 3. punkta "b" apakšpunktu atļaut ēku (būvju) kopīpašniekam, atsavinot 1/6 domājamo daļu no nekustamā īpašuma (nekustamā īpašuma kadastra Nr. 8815 003 0030) – zemes vienības (zemes vienības kadastra apzīmējums 8815 003 0030) 0,5149 ha kopplatībā – Brīvības ielā 36, Stendē, Talsu novadā, atsavināt arī minētās zemes vienības sastāvā esošās meža zemes 0,0887 ha platībā valstij piederošo 1/6 domājamo daļu, kas nepieciešama uz zemes esošā būvju nekustamā īpašuma uzturēšanai. “**Papildināts anotācijas I sadaļas 2.punkts:**Saskaņā ar Meža likuma 44.panta ceturtās daļas 3.punkta „b” apakšpunktā noteikto, zemesgrāmatā ierakstītas valsts meža zemes atsavināšanu vai privatizāciju pilsētās var atļaut ar ikreizēju Ministru kabineta rīkojumu, privatizējot, kā arī atsavinot ēku (būvju) īpašniekiem zemi, ko aizņem ēkas (būves) tādā platībā, kādā šī zeme ir ēku (būvju) īpašnieku likumīgā lietošanā (apbūvei), līdz 0,12 hektāru platībā. Viens no šādiem gadījumiem atbilstoši minētās daļas 3. punkta "b" apakšpunktam ir tādas pilsētas zemes atsavināšana vai privatizācija ēku (būvju) īpašniekiem, ko aizņem ēkas (būves) tādā platībā, kādā šī zeme ir ēku (būvju) īpašnieku likumīgā lietošanā (apbūvei), līdz 0,12 hektāru platībā. Augstākās tiesas Senāts Administratīvo lietu departamenta 2019. gada 13. februāra spriedumā lietā Nr. SKA-154/2019 ir atzinis, ka Meža likuma 44. panta ceturtās daļas 3.punkta „b” apakšpunkts ir interpretējams tādējādi, ka šis izņēmums no vispārējā aizlieguma atsavināt valstij piederošu meža zemi ir pieļaujams vienīgi ar nolūku novērst ēkas un tai piesaistītās zemes atrašanos dažādu personu īpašumā (t.s. dalīto īpašumu).Ar Rīkojuma projektu sasniedzamais mērķis ar apbūvi tieši saistībā esošās meža zemes, ievērojot likumā pieļaujamo platības kritēriju (līdz 0,12 ha), valstij piederošās 1/6 domājamās daļas zemes vienības atsavināšana apbūves kopīpašniecei, lai zemi un ēku apvienotu vienā nekustamajā īpašumā un, lai ar kopīpašnieci izbeigtu dalītā īpašuma pastāvēšanu.Zemes vienība un tās sastāvā esošā valsts meža zeme ir apbūvēta. |
| 2. | Rīkojuma projekta anotācijas I sadaļas 2. punkts: “Meža likuma 44. panta ceturtās daļas 3. punkta „b” apakšpunktā noteiktais meža zemes atsavināšanas izņēmums, 0,12 hektāru ierobežojums attiecas nevis uz ēku būvju apsaimniekošanai piesaistīto zemesgabalu, bet uz šajā zemes vienībā esošo meža zemi. “ | **Tieslietu ministrija 19.04.2021.** atzinumā norāda, kavalsts meža zemes atsavināšana saskaņā ar Meža likuma 44. panta ceturtās daļas 3.punkta „b” apakšpunktu pieļaujama tikai ar nolūku novērst ēkas un tai piesaistītās zemes atrašanos dažādu personu īpašumā (t.s. dalīto īpašumu), turklāt konkrētais izņēmums attiecas uz tādu meža zemi, kas ēkas īpašnieka lietošanā ir tieši saistībā ar apbūvi. Līdz ar to Tieslietu ministrija nevar piekrist anotācijas I sadaļas 2.punkta otrajā rindkopā sniegtajam skaidrojumam, ka Meža likuma 44. panta ceturtās daļas 3. punkta „b” apakšpunktā noteiktais meža zemes atsavināšanas izņēmums, 0,12 hektāru ierobežojums attiecas nevis uz ēku būvju apsaimniekošanai piesaistīto zemesgabalu, bet uz šajā zemes vienībā esošo meža zemi. | **Ņemts vērā.****Attiecīgi precizēta rīkojuma projekta anotācija.** | **Precizēts anotācijas I sadaļas 2.punkts**:Ar Ministru kabineta 2019. gada 7. maija rīkojumu Nr. 210 „Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai” ir apstiprināts Valdības rīcības plāns Deklarācijas par Artura Krišjāņa Kariņa vadītā Ministru kabineta iecerēto darbību īstenošanai. Minētā rīcības plāna 175.1.apakšpunktā ir noteikts rīcības plāna pasākums īstenot piespiedu dalītā īpašuma sakārtošanu, virzoties uz vienotu īpašumu (zemes un ēkas vienotības princips).Atsavinot 1/6 domājamo daļu no zemes vienības Brīvības ielā 36, Stendē, Talsu novadā, apbūves kopīpašniecei, tiks izbeigtas dalītā īpašuma tiesiskās attiecības, tajā skaitā arī piespiedu nomas tiesiskās attiecības. |
| 3. | Rīkojuma projekta anotācijas I sadaļas 2.punkts:Pēc Ministru kabineta atļaujas saņemšanas par nekustāmajā īpašumā ietilpstošās meža zemes atsavināšanu, VNĪ 1/6 domājamās daļas no nekustamā īpašuma kopā ar tajā ietilpstošo meža zemi, atsavinās saskaņā ar Atsavināšanas likuma 4.panta ceturtās daļas 4.punktu, 5.panta trešo daļu, 37.panta pirmās daļas 4.punktu, pieņemot attiecīgu VNĪ valdes lēmumu par apbūvēta valsts zemesgabala atsavināšanu apbūves kopīpašniekam.  | **Tieslietu ministrija 19.04.2021.** atzinumā vērš uzmanību, ka saskaņā ar Publiskas personas mantas atsavināšanas likuma 5. panta trešo daļu VNĪ bija jāpieņem attiecīgs lēmums divu mēnešu laikā pēc tam, kad iesniegts atsavināšanas ierosinājums, ja tam pievienoti visi dokumenti, kas apliecina personas pirmpirkuma tiesības. Tā kā attiecīgais atsavināšanas iesniegums saņemts 2020.gada 25.augustā, šajā gadījumā lēmuma par zemesgabala pārdošanu termiņš ir nokavēts. | **Nav ņemts vērā.****Papildināta rīkojuma projekta anotācija.** | **Anotācijas I sadaļas 2.punkts papildināts ar šādu informāciju:** VNĪ saskaņā ar Atsavināšanas likumā noteikto ne vēlāk kā divu mēnešu laikā no dienas, kad saņemts atsavināšanas ierosinājums un visi atsavināšanai nepieciešamie dokumenti, kas apliecina personas pirmpirkuma tiesības jāpieņem lēmumu par valstij piederošo 1/6 domājamo daļu no apbūvēta zemesgabala nodošanu atsavināšanai. Attiecībā uz apbūvēta valstij piederošo 1/6 domājamo daļu no zemesgabala Brīvības ielā 36, Stendē, Talsu novadā, atsavināšanu par pēdējo dokumentu lēmuma par valstij piederošo 1/6 domājamo daļu no apbūvēta zemesgabala nodošanu atsavināšanai uzskatāms Ministru kabineta rīkojums par atļauju nodot atsavināšanai valsts zemesgabala sastāvā tieši ar apbūvi saistībā esošās meža zemes 1/6 domājamo daļu. |
| Atbildīgā amatpersona |    |
|  |  |
|  | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Ojārs Valkers

|  |
| --- |
| (par projektu atbildīgās amatpersonas vārds un uzvārds) |
| Valsts akciju sabiedrības “Valsts nekustamie īpašumi” izpilddirektors |
| (amats) |
| Ojars.Valkers@vni.lv |
| (e-pasta adrese) |

Ilvija Peimane

VAS “Valsts nekustamie īpašumi”

Tiesību aktu daļa

Tiesību aktu speciālists

Talejas iela 1, Rīga, LV-1026

E-pasts: Ilvija.Peimane@vni.lv